Gedagte vir die dag: Merkteken van God se liefde(Foto: pixabay) Ek het jou lief met ’n liefde wat nooit ophou nie. Ek trek jou met troue liefde na My toe. (Jeremia 31:3) Betroubaarheid is die merkteken van God se liefde. God het Hom by Sinaiberg aan sy volk verbind en sonder ophou voort gegaan om sy mense liefde te hê. Hoe wisselvallig hulle liefde vir Hom ook al was, sy liefde vir hulle het nooit getaan nie. God het jou lief met dieselfde ewigdurende liefde. Hy het jou liefgehad toe jy gesond was en toe jy siek was. Hy het jou liefgehad in die dapperheid van jou jeug en Hy het jou nou nog steeds lief en sal jou altyd liefhê. Sy liefde vir jou het tot volle verwesenliking gekom deur Jesus se dood en opstanding. God wil hê jy moet ook liefhê sodat sy liefde in die wêreld sigbaar kan wees. Here Jesus, Bron van alle ware liefde, vul my met u onvoorwaardelike liefde. Amen.